# Začíname

Táto stručná používateľská príručka vám pomôže správne používať skener **IRIScan**™ **Anywhere 5 Wifi**.

Pred použitím skenera a jeho softvéru si pozorne prečítajte túto príručku. Všetky informácie uvedené v tomto dokumente sa môžu zmeniť bez predchádzajúceho upozornenia.  
  
Softvér dodaný s týmto skenerom: **Readiris**™ **Pro 15** a  **IRISCompressor**™ **Pro**.  
  
Podrobné informácie o plnom rozsahu funkcií softvéru Readiris™ a IRISCompressor™ nájdete v **súbore Pomocník**,ktorý je dodaný so softvérom či v aktualizovanej **používateľskej príručke** na adrese  [**www.irislink.com/support**](http://www.irislink.com/support)

Obsah

Začíname 1

1. Úvod 2

2. Hardvér 3

3. LCD displej 3

4. Príprava skenera 4

4.1 Nabíjanie batérie 4

4.2 Vloženie pamäťovej karty MicroSD 4

5. Používanie skenera 4

5.1 Ako skenovať dokumenty 4

5.2 Konfigurácia nastavení 5

5.3 Zobrazenie naskenovaných dokumentov 6

5.4 Vymazanie súborov 7

6. Pripojenie skenera k počítaču 7

7. Pripojenie k skeneru prostredníctvom Wi-Fi 7

7.1 Použitie obrazovky Navigácia (Wi-Fi) 8

7.2 Použitie aplikácie IRIScan™  9

7.3 Resetovanie nastavenia Wi-Fi 10

8. Riešenie problémov 10

#### 

#### VYHLÁSENIE FFC

Varovanie: Zmeny alebo modifikácie tohto zariadenia, ktoré neboli výslovne schválené zodpovednou stranou, môžu viesť k strate oprávnenia používateľa prevádzkovať toto zariadenie.

POZNÁMKA: Toto zariadenie bolo testované podľa požiadaviek na digitálne zariadenia triedy B, ktorých limity spĺňa v rámci predpisov FCC, časť 15. Tieto obmedzenia sú navrhnuté tak, aby zaisťovali primeranú ochranu proti nežiaducemu rušeniu pri inštalácii v domácnostiach. Zariadenie vytvára, používa a môže vyžarovať elektromagnetické žiarenie na rádiových frekvenciách a pri zanedbaní pokynov pre inštaláciu a používanie môže spôsobiť nežiaduce rušenie rozhlasového a televízneho vysielania.  
Nie je možné však vylúčiť, že v konkrétnej inštalácii k rušeniu nedôjde. Ak k rušenie rozhlasového či televízneho príjmu, ktorého vznik je možné jednoznačne určiť vypínaním a zapínaním prístroja, skutočne dôjde, odporúčame používateľovi, aby sa pokúsil rušenie obmedziť niektorým z nasledujúcich opatrení:

* Zmeňte polohu či orientáciu príjmovej antény.
* Zväčšite vzdialenosť medzi daným zariadením a prijímačom.
* Pripojte dané zariadenie do zásuvky na inom obvode, než do ktorého je pripojený prijímač.
* Obráťte sa na predajcu alebo skúseného rozhlasového/televízneho technika.

Toto zariadenie spĺňa ustanovenia časti 15 pravidiel komisie FCC. Používanie je obmedzené nasledujúcimi podmienkami:

(1) Toto zariadenie nesmie spôsobovať škodlivé rušenie.


(2) Toto zariadenie musí akceptovať akékoľvek rušenie vrátane takého, ktoré môže spôsobiť jeho nežiaducu činnosť.

# 1. Úvod

IRIScan™  Anywhere 5 Wifi je určený na samostatné použitie, bez pripojenia k počítaču. Naskenované dokumenty sa ukladajú na pamäťovú kartu microSD, ktorá je vložená do skenera. Dokumenty je možné nahrať do aplikácie Readiris™ a IRISCompressor™. Naskenované dokumenty sú prístupné prostredníctvom pripojenia k Wi-Fi pomocou ľubovoľného internetového prehľadávača a taktiež cez aplikáciu IRIScan™  pre iOS a Android.

Zariadenie IRIScan™  Anywhere 5 Wifi nie je skener založený na štandardizovanom protokole Twain, ktorý je možné použiť v ktorejkoľvek aplikácii na skenovanie dokumentov. Považujte teda tento skener za externé úložné zariadenie, ktoré dokumenty skenuje samostatne. Pomocou aplikácie IRIScan™  je však možné skenovať dokumenty priamo do vášho mobilného zariadenia.

# 2. Hardvér



|  |  |  |
| --- | --- | --- |
| 1 | LCD displej | Zobrazuje stav skenovania, skenovaný obraz a nastavenie skenera. |
| 2 | Enter.png | Stlačením tlačidla na 3 sekundy zapnite/vypnite  skener. |
| 3 | JPG PDF.PNG | Opakovaným stlačením tohto tlačidla vyberiete formát súboru: JPG, PDF-A4 alebo PDF-Letter. Na displeji sa zobrazí príslušná ikona. |
| 4 | Wifi settings icon.png | Jedným stlačením otvoríte režim Nastavenie a konfigurujete nastavenia. Stlačením na 3 sekundy zapnete/vypnete pripojenie k Wi-Fi. |
| 5 | dpi.png | Opakovaným stlačením tohto tlačidla vyberiete kvalitu skenovania: LO (300 dpi), MI (600 dpi) alebo HI (1200 dpi). Na displeji sa zobrazí príslušná ikona. |
| 6 | back.png | Stlačením tohto tlačidla vstúpite do režimu prehrávania a zobrazíte naskenované dokumenty. |
| 7 | Vodiaca lišta papiera | Upravte pre skenovanie dokumentov rôznych veľkostí. |
| 8 | Slot pre pamäťovú kartu microSD | Vložte kartu microSD do tohto slotu. |
| 9 | Reset | Vložte koniec kancelárskej sponky, ak chcete skener resetovať. |
| 10 | Port USB | Vložte priložený USB kábel a pripojte ho k počítaču – budete schopní si prezerať a prenášať naskenované súbory a nabíjať zabudovanú batériu.  Na nabíjanie batérie je možné použiť taktiež nabíjací adaptér AC/DC  (nie je súčasťou dodávky). |

# 3. LCD displej



|  |  |
| --- | --- |
| 1. Formát snímky | JPG, PDF-A, PDF-L |
| 2. Rozlíšenie | LO: 300 DPI, MI: 600 DPI, MI: 1200 DPI |
| 3. Indikátor nabitia batérie | battery fully charged.pngBatéria je plne nabitá  battery empty.pngBatéria je vybitá. Dobite batériu. |
| 4. Farba snímky | FAREBNE / BEZ FARBY |
| 5. Počítadlo súborov | Zobrazuje počet snímok na karte microSD |

# 4. Príprava skenera

## Nabíjanie batérie

Pred použitím zariadenia IRIScan™  je nutné nabiť zabudovanú batériu:

* Pripojte skener k počítaču pomocou priloženého USB kábla.


alebo

* Pripojte skener k napájaciemu adaptéru AC/DC cez USB kábel (nie je súčasťou balenia).

Ak je skener počas nabíjania vypnutý (odporúča sa), bude sa nabíjať približne 90 minút. Po plnom nabití batérie sa na obrazovke na chvíľu zobrazí zodpovedajúca ikona.

## 4.2 Vloženie pamäťovej karty microSD

1. Vypnite skener.
2. Opatrne vložte kartu microSD do slotu, pri správnom vložení budete počuť zacvaknutie.  
   Pozícia správneho vloženia karty je znázornená tak na obrázku (nižšie), ako na skeneri.




# 5. Používanie skenera

## 5.1 Ako skenovať dokumenty

1. Stlačením tlačidla Enter.png na 3 sekundy zapnite skener.  
   Pri prvom zapnutí skenera je nutné zadať čas/dátum a jazyk. Postup je vysvetlený v bode 4.2.

**Poznámka:**  Skener sa automaticky vypne, ak sa nepoužíva dlhšie ako 10 minút.

1. Pomocou vodiacej lišty papiera zarovnajte dokumenty, ktoré ste vložili do skenera.
2. Pred skenovaním uhlaďte okraje dokumentu.
3. Namierte okraj dokumentu do slotu skenera.
4. Opatrne vložte dokument (lícom nahor) do slotu skenera. Skenovanie sa automaticky spustí.  
   **Tip:** Zarovnajte dokumenty na ľavú stranu skenera.



Počas skenovania sa stav procesu zobrazuje na displeji.



**Poznámky:**

1. Ak skenujete a zariadenie je pripojené k externému zdroju napájania, skener prejde do režimu nabíjania batérie, ak v priebehu 1 minúty neprebehne žiadna akcia.
2. V prípade, že je zapnutá funkcia **Okamžitá ukážka**, naskenovaný obraz sa vždy krátko zobrazí na displeji a skener sa potom prepne do pohotovostného režimu.
3. Keď je pamäťová karta plná, skener nie je schopný snímať viac snímok a na displeji sa na 2 sekundy zobrazí správa **Full (plná pamäťová karta)**.



## 5.2 Konfigurácia nastavení

1. Stlačením settings icon.png otvorte menu Nastavenie.
2. Stlačením JPG PDF.PNG alebo dpi.png listujte rôznymi položkami.
3. Stlačením Enter.png otvorte časť Nastavenie.
4. Opäť stlačte JPG PDF.PNG alebo dpi.png na listovanie dostupnými možnosťami.
5. Stlačte Enter.png na potvrdenie a návrat na predchádzajúcu obrazovku.
6. Na opustenie režimu nastavenia alebo na návrat do predchádzajúcej obrazovky stlačte settings icon.png alebo back.png .

#### Prehľad nastavení

|  |  |
| --- | --- |
| **Položky v menu** | **Popis** |
| JPG/PDF | Formát snímky: JPG, PDF-A4 alebo PDF-Letter. |
| Kvalita (Quality) | Kvalita skenovania: 300 dpi, 600 dpi, 1200 dpi |
| Farba (Color) | Farba snímky: Farebne / bez farby |
| Jazyk (Language) | Ponuka Jazyk |
| Dátum/Čas (Date/Time) | Dátum a čas |
| Okamžitá ukážka (Inst. Preview) | Okamžitá ukážka |
| Automatické vypnutie (Auto Off) | Automatické vypnutie: zakázané alebo po 10 minútach. |
| Odstrániť všetko (Delete All) | Odstrániť všetky súbory |
| Formátovať (Format) | Formátovať pamäťovú kartu microSD |
| Resetovať Wi-Fi (Reset Wi-Fi) | Resetovať nastavenie Wi-Fi |
| Informácie o zariadení (Device Info) | Informácie o zariadení |


## 5.3 Zobrazenie naskenovaných dokumentov

Po naskenovaní je možné dokumenty zobraziť na displeji skenera.

1. Stlačte back.png na otvorenie režimu Prehrávanie. Zobrazí sa posledný naskenovaný dokument.

Playback1.png

1. Stlačte JPG PDF.PNG alebo dpi.png na listovanie rôznymi naskenovanými dokumentmi.
2. Ak chcete dokumenty priblížiť, stlačte raz tlačidlo Enter.png na priblíženie až 4× alebo dvakrát na priblíženie až 8×.



**Poznámka:** Ak je snímka väčšia než 9 MB, nie je možné ju priblížiť.

1. Indikátory Up.png a Down.png sa objavia na obrazovke a umožnia vám prezerať naskenovaný dokument. Stlačte JPG PDF.PNG alebo dpi.png na pohyb hore/dole.
2. Stlačte settings icon.png a zobrazia sa indikátory left.png a right.png. Stlačte JPG PDF.PNG alebo dpi.png na pohyb vľavo/vpravo.
3. Stlačte back.png na návrat do normálneho zobrazenia.


## Vymazanie súborov

1. Stlačte back.png na otvorenie režimu Prehrávanie.
2. Stlačte JPG PDF.PNG alebo dpi.png a vyberte súbor, ktorý chcete odstrániť.
3. Stlačte settings icon.png.
4. Stlačte JPG PDF.PNG alebo dpi.png na výber z možností Áno alebo Nie.
5. Stlačte Enter.png na potvrdenie a návrat na predchádzajúcu obrazovku.

# 6. Pripojenie skenera k počítaču

Môžete pripojiť skener k počítaču a zobraziť tak naskenované dokumenty.

1. Stlačením Enter.png na 3 sekundy zapnite skener.
2. Pripojte skener k počítaču pomocou priloženého USB kábla.



1. Krátko stlačte Enter.png a prejdite do režimu USB. Na displeji skenera sa zobrazí ikona USB a skener bude rozpoznaný ako vymeniteľný disk.



1. Prejdite do priečinka **Počítač** >**Vymeniteľný disk** > **DCIM \ 100MEDIA** a potom môžete prezerať, importovať, kopírovať, presúvať či mazať naskenované súbory.  
   **Poznámka**: V systéme Mac OS sa ikona vymeniteľného disku zobrazí na ploche.

**Tip**: Môžete použiť aplikáciu **Readiris**™ a  **IRISCompressor**™ a načítať snímky z vymeniteľného disku a previesť ich do komprimovaných a textovo upraviteľných výstupných formátov.

# 7. Pripojenie k skeneru prostredníctvom Wi-Fi

#### Aktivácia funkcie Wi-Fi

1. Stlačením Enter.png na 3 sekundy zapnite skener.
2. Stlačte Wifi settings icon small.png na 3 sekundy.  
   Na displeji sa zobrazí ikona **Starting (Spúšťanie)**.




1. Počkajte 30 – 40 sekúnd, než sa spustí inicializácia pripojenia Wi-Fi.  
   Po aktivácii režimu a nadviazaní pripojenia sa na displeji zobrazí ikona **Ready (Pripravené)**.



#### Pripojenie ku skeneru

1. Na svojom počítači / mobilnom zariadení prejdite do nastavenia siete a zapnite funkciu Wi-Fi.
2. Vyhľadajte sieť **IRIScan**™ a pripojte sa k nej.



*Príklad zo systému Windows*

1. Pri prvom pripojení budete požiadaní o zadanie hesla. Heslo pre pripojenie je: **123456789**
2. Ak je pripojenie úspešné, na displeji sa objaví ikona **Connected (Pripojené)**.



1. Otvorte internetový prehľadávač a zadajte reťazec **192.168.1.2** do adresového riadka. Dostanete sa na obrazovku Navigácia.

**Poznámky:**

1. Pripojenie k Wi-Fi spotrebováva viac energie z batérie. Ak Wi-Fi nepoužívate, odporúča sa ju vypnúť (z dôvodu úspory batérie). Ak chcete vypnúť Wi-Fi, stlačte a podržte settings icon.png .
2. V režime Wi-Fi nie je možné použiť skener na skenovanie dokumentov, okrem prípadov, keď používate funkciu Scan Direct v aplikácii IRIScan™ . Viac informácií v bode 7.2.
3. V režime Wi-Fi nie je možné skener kalibrovať. Informácie týkajúce sa kalibrácie nájdete na adrese [**www.irislink.com/support**](http://www.irislink.com/support)

## 7.1 Použitie obrazovky Navigácia (Wi-Fi)

Všetky naskenované dokumenty sa na navigačnej obrazovke zobrazia ako miniatúry. Môžete prezerať, sťahovať a mazať súbory uložené na karte microSD a taktiež zmeniť nastavenie Wi-Fi skenera.

#### Zobrazenie súborov

1. Ťuknite na tlačidlo **View (Ukážka)** a vyberte súbor, ktorý chcete zobraziť.  
   Môžete si prezrieť vždy len jeden súbor.
2. Kliknutím na ikonu Zoom môžete obraz zväčšiť.

Expand icon.png


1. Kliknutím na X v pravom dolnom rohu ukážku zatvoríte.

**Poznámka:**  Ak je súbor vo formáte JPG a presahuje 4 MB, na displeji sa objaví ikona **Image is too large (Obrázok je príliš veľký)** a súbor nie je možné zobraziť na obrazovke Navigácia. Ak chcete zobraziť ukážku veľkých súborov, musíte sa ku skeneru pripojiť pomocou kábla USB.



#### Vymazanie súborov

1. Kliknite na **Delete (Vymazať)**.
2. Vyberte postupne súbory, ktoré chcete odstrániť.  
   Alebo v dialógovom okne kliknite na **Select all** **(Vybrať všetko)**.



1. Kliknite na **OK** a potvrďte odstránenie.

#### Zmena nastavenia pripojenia Wi-Fi skenera

1. Kliknite na **Scanner Wifi settings (Nastavenie Wi-Fi skenera)**.

**Poznámka**: Na prístup k týmto nastaveniam na malom displeji smartfónu ťuknite na položku **Menu**. Potom ťuknite na **Scanner Wifi Settings** **(Nastavenie Wi-Fi skenera)**v dolnej časti obrazovky.

1. Potom môžete zadať nový **Name (Názov)** a **Password (Heslo)**.  
   Heslo musí mať 9 znakov.  
   **Dôležité**: Nemeňte IP adresu ani názov domény.
2. Kliknite na **Submit (Odoslať)** ,čím potvrdíte nové nastavenie.
3. Po dokončení je nutné sa znovu pripojiť k sieti Wi-Fi a zadať nové heslo.

## 7.2 Použitie aplikácie IRIScan™

Aplikácia IRIScan™  je mobilná aplikácia, ktorá je k dispozícii pre všetky systémy iOS a Android. Táto aplikácia umožňuje skenovať dokumenty priamo do mobilného zariadenia pomocou   
funkcie Scan Direct, prehľadávať súbory uložené na karte microSD, prenášať ich do   
mobilného zariadenia, pridávať alebo mazať značky k týmto súborom, zlučovať súbory do viacstranového súboru PDF a zdieľať súbory na sociálnych sieťach.

1. V závislosti od typu používaného zariadenia si aplikáciu stiahnite z obchodu Mac App Store (iOS) alebo Google Play (Android) a nainštalujte ju.
2. Aktivujte funkciu Wi-Fi na svojom mobilnom zariadení a pripojte sa k sieti **IRIScan**™. Pozrite bod 7.  
   Ak je pripojenie úspešné, na displeji sa objaví ikona **Connected (Pripojené)**.
3. Spustite aplikáciu IRIScan™ .
4. Kliknutím na ikonu zoznamu vstúpite do menu.
   * **Dashboard**: Tu môžete skontrolovať stav batérie, stav Wi-Fi pripojenia a stav nahrávania súborov.
   * **Scan Direct**: Umožňuje skenovať dokumenty priamo do aplikácie.
   * **File**: Umožňuje prehľadávať naskenované súbory na karte.
   * **Tag**: Umožňuje konfigurovať značky, ktoré je možné pridávať k jednotlivým snímkam.
   * **Settings**: Umožňuje konfigurovať účty na sociálnych sieťach, na ktoré je možné snímky nahrávať.
   * **Info**: Poskytuje informácie o verzii aplikácie.
5. Vnútri ponúk sa môžete ťuknutím na ikonu zoznamu vrátiť o krok späť.

## 7.3 Resetovanie nastavenia Wi-Fi

**Resetovať nastavenie Wi-Fi:**

1. Zapnite skener.
2. Stlačte settings icon.png.
3. Podržte stlačené tlačidlo dpi small.png, pokým sa neobjaví ikona **Reset Wifi (Resetovať nastavenie Wi-Fi)**.
4. Stlačte Enter.png na potvrdenie tejto voľby.
5. Vyberte **Yes (Áno)**.Stlačte Enter.png na potvrdenie tejto voľby.  
   Objaví sa ikona **Reset in progress (Prebieha resetovanie)**.  
   Po dokončení sa objaví ikona **Reset completed! (Reset dokončený!)**.
6. Stlačte back.png na návrat do hlavnej ponuky.

# 8. Riešenie problémov

Pozrite odsek o riešení problémov na adrese  [**www.irislink.com/support**](http://www.irislink.com/support)